钦定古今图书集成/理学汇编/文学典/第202卷 > 《读故许昌薛尚书诗集》前人
## 钦定古今图书集成/理学汇编/文学典/第202卷 > 《读故许昌薛尚书诗集》前人

“篇篇高且真，真为国风陈。”澹薄虽师古，纵横得意新。
剪裁成几箧，唱和是谁人。华岳题无敌，黄河句绝伦。
吟残荔枝雨，咏彻《海棠春》。李白欺前辈，陶潜仰后尘。
难忘嵩室下，不负蜀江滨。属思看山眼，冥搜倚树身。
楷模劳梦想，讽诵爽精神。落笔空追怆，曾蒙借斧斤。